open-index/open-wikipedia-markdown huggingface dataset:
Kunda

**Kunda** () on epäitsenäinen kaupunki Suomenlahden rannikolla Pohjois-Virossa. Se kuuluu Viru-Nigulan kuntaan Länsi-Virumaan maakunnassa. Kundan asukasluku on 3&nbsp;669 (2010), pinta-ala 10,01 neliökilometriä ja asukastiheys 366 asukasta neliökilometrillä.

Vuoden 2017 kuntauudistuksessa Kundan kaupunki, itävirumaalainen Aseri ja Viru-Nigulan kunta yhdistettiin uudeksi Viru-Nigulan kunnaksi ja Kunda menetti itsenäisen asemansa. Kunda on Viru-Nigulan kunnan keskus.

## Talous
Kundassa on 1860-luvulla perustettu sementtitehdas, joka uudistettiin perusteellisesti 1990-luvulla.  Sementtiyhtiö omistaa Kundan tavarasataman, jonka kautta kuljetetaan tavaraa vuosittain 1,5 miljoonaa tonnia.

Kaupungissa sijaitsee Estonian Cell -yhtiön sellutehdas, joka tuottaa haapasellua 160&nbsp;000 vuodessa. Tehdas aloitti toimintansa vuonna 2006.

Muu elinkeinorakenne muodostuu palveluista ja pienteollisuudesta.

## Historia
Kundan läheltä on löydetty todisteita Viron vanhimmista metsästys- ja kalastusyhdyskunnista. Yhdyskunnat ovat olleet olemassa noin 6 500 vuotta ennen ajanlaskun alkua.

Suomalaisten kalastajien tiedetään käyneen keskiajalla kauppaa Kundan alueella. He vaihtoivat suolaa ja kuivattua silakkaa virolaisilta sisämaan talonpojilta saatuun rukiiseen.

Kunda sai alkunsa Aleksanteri I:n perustaessa sataman Kundajoen suulle. Vuonna 1873 Kundassa aloitti toimintansa Kundan kartanon omistajan John Girard de Soucantonin johtama sementtitehdas. Hyvän menekin ansiosta tehdasta laajennettiin useaan otteeseen.

## Väestö
Vuoden 2011 väestönlaskennan mukaan Kundan kaupungissa oli 3 422 asukasta, joista 2 175 (63,6 %) oli virolaisia, 1 041 (30,4 %) venäläisiä ja 204 (6,0 %) muita kansallisuuksia. Kaupungissa on sekä vironkielinen että venäjänkielinen koulu. 

## Ystävyyskaupunki
Seinäjoki on ollut Kundan suomalainen ystävyyskunta. Suhteet Kundan ja Seinäjoen välillä solmittiin vuonna 1994. Tämän vuoksi muun muassa Seinäjoen sosiaalialan oppilaitoksella on kaupungin vanhustenhuollon organisoimiseksi yhteistyöhankkeita ja lisäksi Seinäjoen ammatillinen aikuiskoulutuskeskus on vienyt Kundan sementtitehtaaseen ammattitaitoa.


Kunda Nordic Tsement, tsemenditehas.jpg| Kundan sementtitehdas.
Kunda tsemendivabriku pudelahi.jpg| Sementtitehtaan uuni vuodelta 1870.
Kunda sadam.jpg| Kundan tavarasatama Suomenlahden rannalla.
Estonian Cell.jpg| Estonian Cellin sellutehdas.


## Lähteet

## Aiheesta muualla

* Kundasta Seinäjoen sivuilla
Zeppo Marx

**Zeppo Marx** (25. helmikuuta 1901 – 30. marraskuuta 1979), oikealta nimeltään Herbert Manfred Marx, oli viidestä Marxin veljeksestä nuorin, ja hän oli enemmänkin juonen kehittäjä kuin vitsailija. Hän näytteli vain viidessä Paramount-elokuvassa, ja veljesten siirryttyä MGM:lle hänestä tuli yhdessä Gummon kanssa Grouchon, Harpon ja Chicon managereja. Agentin roolissa hän esitteli high schoolia käyneen Lana Turnerin elokuva-alalle.

## Filmografia
Zeppo Marx esiintyi viidessä elokuvassa.
*Kookospähkinät (1929)
*Koirankeksit (1930)
*Neljä nolattua neroa (1931)
*Hevosen sulat (1932)
*Neljä naurettavaa naapuria (1933)

## Lähteet

## Aiheesta muualla
*
Mamadou Diabaté

**Mamadou Diabaté** (s. 1975, Kita) on malilainen koran soittaja. Hän on asunut vuodesta 1996 lähtien Yhdysvalloissa. Hänen ensimmäinen albuminsa, *Tunga*, julkaistiin levy-yhtiö Alula Recordsin kautta vuonna 2000.

## Diskografia
**Tunga* (2000)
**Behmanka* (2004)
Bissan kieli

**Bissa** eli **bisa** on nigeriläis-kongolainen kieli, jolla on kaikkiaan noin 581 900 puhujaa. Heistä yli puolet asuu Burkina Fasossa, mutta puhujia on myös Togossa, Ghanassa ja Norsunluurannikolla. Kieli jakautuu neljään murteeseen.

## Lähteet
Alajärven kirkko

**Alajärven kirkko** eli Gabrielin kirkko Alajärvellä Etelä-Pohjanmaalla on Carl Ludvig Engelin suunnittelema puinen ristikirkko. Se valmistui 1836 ja vihittiin käyttöön 1841. Kirkon rakennustöitä johtivat Heikki ja Jaakko Kuorikoski. Kirkko sijaitsee Alajärven länsirannalla kaupungin keskustan lähettyvillä. Verner Thomén  maalaama alttaritaulu kuvaa Jeesuksen rukoustaistelua Getsemanen puutarhassa. Kirkossa on Kangasalan urkurakentamon 33-äänikertaiset urut. Kirkon sisäänkäynnin vieressä on Heikki Mikkilän veistämä vaivaisukko.

Kirkon paikalla sijaitsi 1749 kirkonrakentaja Antti Hakolan rakentama vanha, ensimmäinen kirkko. Siitä on jäljellä enää tapuli, joka on nyt nykyisen tapulin sisällä.

Nykyistä kirkkoa on remontoitu kahteen otteeseen. Ensimmäisen kerran vuonna 1896, jolloin kirkkoon rakennettiin lehterit tilan tarpeen kasvaessa. Lehtereiden ansiosta kirkkoon mahtui jopa 1&nbsp;200 ihmistä. Kirkko remontoitiin toisen kerran sisältä 1996, jolloin maalattiin, korjattiin penkkejä ja äänentoistoa sekä seuraavana vuonna paanukatto uusittiin ja tervattiin.

Engelin piirtämä Alajärven kirkko ja läheiset Alvar Aallon suunnittelemat kirkonkylän julkiset rakennukset on luokiteltu Suomen valtakunnallisesti merkittäviin rakennettuihin kulttuuriympäristöihin.

## Lähteet

## Aiheesta muualla

*
*Alajärven kirkko seurakunnan sivulla
Suiko

**Suiko** (, 554–15. huhtikuuta 628) oli perinteisen vallanperimysjärjestyksen mukaan Japanin 33. hallitsija ja ensimmäinen maata varmuudella hallinnut keisarinna. 

Suiko nousi valtaistuimelle keisari Sushunin jälkeen vuonna 592. Soga-klaanin päämies Soga Umako murhautti Sushunin, sillä keisari oli ollut liian itsenäinen; Sushun oli nostettu valtaistuimelle Soga- sekä Mononobe- ja Nakatomi-klaanien välisen ja Soga-klaanin voittaman valtataistelun seurauksena. Suiko oli Sushunin nuorempi sisar, Soga Umakon sisarentytär ja aiemman keisari Bidatsun vaimo. Hänen isänsä oli keisari Kimmei. Suikon valtaannousu merkitsi huomattavaa poikkeusta perinteestä, sillä vaikka Japanilla oli ollut legendaarisia naishallitsijoita, edellisinä vuosisatoina kaikki keisarit olivat olleet miehiä.

Soga-klaanin jäsenet olivat buddhalaisia, joten uskonto levisi Japanissa Suikon hallinnon aikana. Soga no Umako nimitti Suikon sijaishallitsijaksi prinssi Shōtokun, joka oli vastuussa monista uudistuksista: maassa otettiin käyttöön kiinalainen kalenteri ja byrokraattinen hallintojärjestelmä, keisarista tehtiin absoluuttinen hallitsija ja maahan tuotiin kiinalaisia ja korealaisia käsityöläisiä.  

## Lähteet

## Aiheesta muualla
Finaali

**Finaali** voi tarkoittaa ainakin seuraavia asioita:

* finaali, sävellyksen viimeinen osa
* finaali, oopperanäytöksen loppukohtaus
* finaali eli loppukilpailu, urheilukilpailun voiton ratkaiseva viimeinen ottelu tai erä
* finaali, yksi sijamuodoista, kielitieteellinen käsite.
Ba Cissoko

**Ba Cissoko** (s. 1967 Koundara, Guinea) on guinealainen koran soittaja. Hänen ensimmäinen studioalbuminsa oli lokakuussa 2003 ilmestynyt *Sabolan*, joka julkaistiin levy-yhtiö Marabin kautta. Ba Cissoko asuu nykyään Marseillessa. Nimeä Ba Cissoko käytetään myös hänen yhtyeestään, johon Cissokon lisäksi kuuluu kolme muuta muusikkoa. Ba Cissokon isä oli griotti Kandara Cissoko.
Macchia

**Macchia** (, ) on välimerenilmaston alueella kasvavaa 2–4 metriä korkeaa pensastoa. Pensasto on kasvanut hakattujen lehtimetsien paikalle. Pensaita ovat muun muassa katajat (*Juniperus*), marunat (*Artemisia*) ja myrtit (*Myrtus*). Macchia liitetään nimenomaan Korsikaan, mutta sitä kasvaa laajoilla alueilla Välimeren ympäristössä ja muualla maailmassa talvisateisen välimerenilmaston maissa. Pohjois-Amerikassa macchiaa vastaa pensasto **chaparral**.

## Katso myös
* Garigue
* Välimerenkasvillisuus
Nokia tune

**Nokia tune** on Nokian matkapuhelimissa käytetty soittoääni. Se on osa Francisco Tárregan *Gran Valsia*. Vanhoissa Nokia-puhelimissa soittoääni olikin nimellä *Grande Valse*. Nokian puhelimien käynnistysäänenä on lyhennetty versio Nokia tunesta.

Suomessa Nokia on rekisteröinyt "Nokia tunen" mm. matkaviestintään ja leluihin liittyviin käyttötarkoituksiin.

Anssi Vanjoki toi vuonna 1993 kappaleen nuotit Nokian viestintäjohtajalle Lauri Kiviselle, ja he valitsivat kappaleesta 13 sävelen katkelman tunnukseksi. Kivinen tilasi mainonnassa käytettävän kitaraversion tallenteen kitarataiteilija Timo Korhoselta. Ensimmäinen puhelinmalli, jonka soittoääneksi Nokia tune oli valittavissa, oli Nokia 2110.

 

## Lähteet

## Aiheesta muualla
* Suomalaiskitaristi äänitti maailman tunnetuimman soittoäänen ja katuu, ettei pyytänyt isompaa rahasummaa, Yle / Noora Takamäki, 1.12.2024
Rosanne Cash

**Rosanne Cash** (s. 24. toukokuuta 1955 Memphis, Tennessee) on yhdysvaltalainen laulaja-lauluntekijä. Hänen monipuolisen musiikkinsa perusta on ollut kantrimusiikissa. Rosanne Cash on Johnny Cashin vanhin tytär ensimmäisestä avioliitosta Vivian Liberton kanssa.

Cash sai Grammy-palkinnon vuonna 1985 kappaleellaan ”I Don't Know Why You Don't Want Me”. Cash tunnetaan nykyisin myös kirjailijana. Cash on konsertoinut Suomessa kaksi kertaa ensimmäisen kerran Helsingin Vanhalla ylioppilastalolla 6. toukokuuta 2013 ja toisen kerran Helsingissä Savoy teatterissa 23.8.2016 

## Diskografia
* 1978: *[[Rosanne Cash (albumi)|Rosanne Cash]]*
* 1979: *[[Right or Wrong]]*
* 1981: *[[Seven Year Ache]]*
* 1982: *[[Somewhere in the Stars]]*
* 1985: *[[Rhythm & Romance]]*
* 1987: *[[King's Record Shop]]*
* 1989: *[[Hits 1979–1989]]* - kokoelma-albumi
* 1990: *[[Interiors]]*
* 1993: *[[The Wheel]]*
* 1996: *[[10 Song Demo]]*
* 2003: *[[Rules of Travel]]*
* 2006: *[[Black Cadillac]]*
* 2009: *[[The List (albumi)|The List]]*

## Lähteet

## Aiheesta muualla
*Virallinen kotisivu
Ocicat

**Ocicat** on edelleen suhteellisen harvinainen kissarotu.  Rotu muistuttaa täplikästä oselottia, ja tästä ulkoisesta yhtäläisyydestä se on saanut nimensäkin. Ocicatissa ei kuitenkaan ole lainkaan oselotin tai muidenkaan villikissarotujen geenejä, vaan se on siamilaisen ja abessinialaisen risteytys, johon myöhemmin tuotiin hopeaväritys amerikkalaisen lyhytkarvan ansiosta.  

Ensimmäisen ocicatin risteytti Virginia Daly Michiganin Berkleyssä vuonna 1964. Hän yritti jalostaa siamilaista, jolla olisi abessinialaisen tunnusomainen kuviointi. Ensimmäisen polven pentue muistutti abessinialaisia, mutta seuraavassa sukupolvessa syntyi kasvattajan tyttären Tongaksi nimeämä täplikäs pentu. Pentu kastroitiin ja myytiin lemmikiksi, mutta samoista vanhemmista syntyneet seuraavat täplikkäät kissanpennut olivat ensimmäiset ocicatien jalostukseen käytetyt kissat. FIFe hyväksyi rodun 1. kesäkuuta 1992.  

Ocicateilla on viiteen ryhmään jaettuna yhteensä 12 rotumääritelmän mukaista väriä. Väreistä hyväksytään ruskea, suklaa ja kaneli, niiden diluutiot sininen, lila ja beige sekä näiden kuuden värin hopeamuunnokset.

Ocicat on luonteeltaan usein hyvin eloisa ja leikkisä. Se tahtoo seurata omistajaansa kuin koiranpentu, eikä se halua jäädä yksin. Ocicatit ovat älykkäitä ja oppivat helposti temppuja.

## Lähteet

## Aiheesta muualla

* Breed Profile: Ocicat
Bloodbath

**Bloodbath** on ruotsalainen death metal -yhtye, joka on perustettu vuonna 1998.

## Historia
Yhtye julkaisi vuonna 2000 *[[Breeding Death]]* -EP-levyn, jossa laulajana toimi Mikael Åkerfeldt (Opeth), rumpalina Dan Swanö (Edge of Sanity, Nightingale ja monta muuta), kitaristina Anders Nyström (Katatonia, Diabolical Masquerade) ja basistina Jonas Renkse (Katatonia, October Tide). Kaksi vuotta myöhemmin yhtye julkaisi esikoisalbuminsa *[[Resurrection Through Carnage]]*.

Vuonna 2004 Mikael Åkerfeldt erosi yhtyeestä voidakseen keskittyä enemmän Opethiin ja hänen korvaajakseen yhtyeeseen liittyi Peter Tägtgren (Hypocrisy, Pain). Kokoonpanoon liittyi myös Martin Axenrot (Witchery, Satanic Slaughter, Opeth), minkä myötä Dan Swanö vaihtoi rummuista kitaraan. Tällä kokoonpanolla yhtye julkaisi vuonna 2004 toisen albuminsa, *[[Nightmares Made Flesh]]in*.

Helmikuussa 2005 Tägtgren erosi yhtyeestä aikatauluongelmien vuoksi. Åkerfeldt palasi yhtyeeseen samana vuonna esiintyäkseen yhtyeen kanssa Saksan Wacken Open Air -festivaaleilla. Esiintyminen kuvattiin ja se julkaistiin vuonna 2008 DVD:nä ja levynä nimellä "Wacken Carnage". Julkaisun jälkeen Åkerfeldt erosi yhtyeestä. Syyskuussa 2005 Bloodbath aloitti uuden laulajan etsinnän. 

Swanö erosi yhtyeestä elokuussa 2006 musiikillisten erimielisyyksien vuoksi. Maaliskuussa 2007 luvattiin "lähiaikoina" ilmoittaa uudesta kokoonpanosta, ja samalla kerrottiin, että loppukesästä julkaistaisiin mini-cd:n .

Mikael Åkerfeldt palasi laulajaksi jälleen tammikuussa 2008 ja samalla yhtyeeseen liittyi Per Eriksson. Tällä kokoonpanolla yhtye nauhoitti ja julkaisi *[[Unblessing the Purity]]* -EP:n, sekä kolmannen pitkäsoittonsa, *[[The Fathomless Mastery|The Fathomless Masteryn]]*.

Åkerfeldt erosi yhtyeestä lopullisesti jhuhtikuussa 2012. Syksyllä 2014 yhtyeen laulajaksi liittyi Nick Holmes. Holmes oli aiemmin Paradise Lost -yhtyeen laulaja.

Yhtye on esiintynyt Suomessa neljästi: Pellavarock-festivaaleilla vuonna 2008, Tuska-festivaaleilla vuosina 2010 ja 2015 ja Nummirockissa vuonna 2019.

## Jäsenet
### Nykyiset
* Nick "Old Nick" Holmes – laulu (2014–)
* Anders "Blakkheim" Nyström – kitarat (1998–)
* Jonas "Lord Seth" Renkse – basso (1998–)
* Martin "Axe" Axenrot – rummut (2004–)
* Per "Sodomizer" Eriksson – kitara (2007–)

### Entiset
* Mikael Åkerfeldt – laulu (1998–2004, 2005, 2007–2012)
* Peter Tägtgren – laulu (2004–2005)
* Dan Swanö – rummut (1998–2004), kitarat (2004–2006)

## Diskografia
**Studioalbumit**
* 
* 
* 
* 
* 
* 

**EP:t**
* 
* 

**Livealbumit**
* 
* 

## Videografia
* 
* 

## Lähteet

## Aiheesta muualla
* 
* Virallinen sivusto
* Bloodbath-sanoitukset Darklyrics.com-sivustolla
Soriba Kouyaté

**Soriba Kouyaté** (s. 23. joulukuuta 1963 Dakar) on senegalilainen koran soittaja. Hän aloitti koran soittamisen isänsä johdolla 5-vuotiaana. Vuonna 1989 hän esiintyi korafestivaaleilla Guineassa. Kouyatén ensimmäinen albumi oli vuonna 1999 ilmestynyt *Kanakassi*, joka julkaistiin levy-yhtiö ACT Musicin kautta.

## Diskografia
* Kanakassi (1999)
* Bamana (2001)
* Live in Montreux (2003)

## Lähteet

## Aiheesta muualla
*Soriba Kouyaté
Eksostoosi

**Eksostoosi** () tarkoittaa hyvänlaatuista paikallista luista kyhmyä, luun liikakasvua. Joidenkin lähteiden mukaan *eksostoosi* tarkoittaa samaa kuin osteokondrooma, joka on rustoa muodostava hyvänlaatuinen kasvain. Osteokondroomia voi esiintyä pitkien luiden metafyysialueella. Eksostooseja ovat kuitenkin myös luuvallit, joita joillakuilla on suun luissa (näistä yleisimpiä ovat alaleukaluun valli (*torus mandibularis*) ja suulakivalli (*torus palatinus*)) ja jotka ovat histologisesti tiivistä luuta.

## Lähteet
Clermont Foot

**Clermont Foot 63** on ranskalainen jalkapalloseura Clermont-Ferrandista. Seura pelaa kaudella 2024–25 toiseksi korkeimmalla sarjatasolla Ligue 2:ssa. Seura on perustettu vuonna 1990. Seuran kotikenttä on Stade Gabriel-Montpied.

## Meriitit

* Nationalin voitto 2007

## Lähteet

## Aiheesta muualla

* Joukkueen viralliset sivut
Funktionaalianalyysi

**Funktionaalianalyysi** on matematiikan, erityisesti matemaattisen analyysin, osa-alue, joka tutkii funktioavaruuksia. Funktionaalianalyysi sai alkunsa erilaisten muunnosten, kuten Fourier'n muunnoksen, tutkimisesta sekä differentiaali- ja integraaliyhtälöiden ratkaisujen tutkimisesta. Termi **funktionaali** on peräisin variaatiolaskennasta, ja tarkoittaa funktiota, joka saa argumenttinaan toisia funktioita. Käsitettä käytti ensimmäisinä laajemmalti Vito Volterra ja Stefan Banach.

## Normitetut vektoriavaruudet
Nykyään funktionaalianalyysi tutkii täydellisiä reaalisia tai kompleksisia normiavaruuksia. Tällaisia avaruuksia kutsutaan Banachin avaruuksiksi. Tunnetuin esimerkki Banachin avaruuksista on Hilbertin avaruudet, joissa sisätulo määrittää avaruuteen normin. Nämä avaruudet ovat erityisesti käytössä kvanttimekaniikassa. Yleisemmin funktionaalianalyysi tutkii myös Fréchet'n avaruuksia ja muita topologisia vektoriavaruuksia. 

Tärkeä funktionaalianalyysin tutkimuksen kohde on Banachin ja Hilbertin avaruuksien
jatkuvat lineaarimuunnokset. Nämä johtavat luonnollisella tavalla C*-algebran ja muiden operaattorialgebroiden käsitteisiin.

### Hilbertin avaruudet
Hilbertin avaruudet voidaan luokitella täydellisesti. Jokaista kardinaalilukua kohti on olemassa isomorfiaa vaille yksikäsitteinen Hilbertin avaruus. Koska äärellisulotteiset Hilbertin avaruudet tunnetaan lineaarialgebrasta ja koska Hilbertin avaruuksien väliset morfismit voidaan aina jakaa Alef-nolla (&alefsym;0)-dimensioisiin osiin, funktionaalianalyysi Hilbertin avaruuksissa tutkii lähinnä Aleph-nolla-ulotteista Hilbertin avaruutta ja sen morfismeja. Yksi funktionaalianalyysin avoimia ongelmia on todistaa, että jokaisella Hilbertin avaruuden operaattorilla on aito aliavaruus, joka on invariantti. Monille erikoistapauksille tunnetaan jo ratkaisu.

### Banachin avaruudet
Yleisesti Banachin avaruudet ovat Hilbertin avaruuksia monimutkaisempia. Ei ole olemassa esimerkiksi selvää määritelmää sille, mitkä funktionaalit muodostavat Banachin avaruuden kannan.

Jokaista reaalilukua *p*&ge; 1 kohti pitää paikkansa, että niiden Lebesgue-mitallisten funktioiden avaruus, joiden itseisarvon *p*:nnellä potenssilla on äärellinen integraali, on Banachin avaruus.

Banachin avaruuksien yhteydessä tutkitaan usein myös avaruuden duaalia eli kaikkien jatkuvien funktionaalien avaruutta. Duaalin duaali ei ole aina isomorfinen alkuperäisen avaruuden kanssa, mutta on olemassa luonnollinen monomorfismi avaruudelta duaalilleen.

Derivaatan käsite voidaan yleistää Banachin avaruuksissa kaikille funktioille. Osoittautuu, että funktion derivaatta tietyssä pisteessä on todella jatkuva lineaarikuvaus.

## Lähteet

## Kirjallisuutta
* 
*
Positiivisesti definiitti

**Positiivisesti definiitti** on matemaattinen käsite, joka  liittyy seuraaviin asioihin:

* positiivisesti definiitti bilineaarinen muoto
* positiivisesti definiitti funktio
* positiivisesti definiitti matriisi.
Inuliini

**Inuliini** eli **fruktaani** eli **oligofruktoosi** on fruktoosimolekyyleistä muodostunut ketju. Luontainen inuliini on varastopolysakkaridi, jossa on 30–50 monosakkaridia.

Inuliini esiintyy luonnossa pitkäketjuisena, mutta myös teollisesti valmistettua lyhytketjuista fruktaania kutsutaan inuliiniksi.

Inuliini koostuu 85-prosenttisesti liukoisesta kuidusta.

Inuliinia esiintyy  asterikasvien, kuten maa-artisokan, sikurin, daalian ja voikukan juurissa ja juurimukuloissa sekä monissa muissakin kasveissa kuten esimerkiksi sipulissa, parsassa, banaanissa, rukiissa, vehnässä ja ohrassa.

Paksusuolen bakteerit hajottavat inuliinia hiilidioksidiksi ja metaaniksi.

## Käyttö
Suomalainen elintarviketeollisuus käyttää runsaasti inuliinia. Etenkin monet niin sanotut kevyttuotteet sisältävät sitä. Keinotekoista inuliinia ei luokitella EU:ssa lisäaineeksi.

Inuliinilla voidaan makeuttaa ruokia siten, että kaloreita tulee vain noin kolmannes verrattuna sokeriin. Inuliinia markkinoidaan esimerkiksi hedelmäsoseiden (smoothie) makeuttamiseen ja sakeuttamiseen. Elintarviketeollisuus käyttää inuliinia makeutusaineena, sidosaineena ja kosteudensäilyttäjänä. Inuliinilla saadaan elintarvikkeisiin paksu ja kermainen rakenne.

Inuliinia voidaan käyttää myös solunulkoisen nestetilan mittaukseen.

## Fysiologiset vaikutukset
Ruoansulatuskanavaan päätynyt inuliini aiheuttaa maitohappobakteerien kasvua.

## Terveysvaikutukset
Inuliini voi aiheuttaa siihen tottumattomille vatsan turvotusta, ilmavaivoja ja vatsakipua. Teollinen eli lyhytketjuinen inuliini aiheuttaa enemmän oireita, koska se hajoaa suolistossa nopeammin.

Hiiritutkimuksissa on havaittu, että jo 2,5 energianprosentin korvaaminen inuliinilla lisää adenoomakasvainten esiintymistä. Vuonna 2007 julkaistun, elintarviketieteiden maisteri Marjo Misikankaan tekemän väitöskirjatutkimuksen mukaan hiirillä esiintyy moninkertainen määrä ohutsuolen suuria adenoomia, jos 10 prosenttia ravinnon kaloreista tulee teollisesta inuliinista (polydisperse beta(2-1) fructan). Tämä kaksinkertaistaa riskin sairastua vaaralliseen paksusuolen syöpään.

Inuliini edistää toisaalta hyödyllisten bifidobakteerien kasvua suolistossa.

## Lähteet

## Aiheesta muualla
*The Comparative Toxicogenomics Database (CTD): Inulin 
*PubChem: Inulin 
*DrugBank: Inulin
IsoKarhu

**IsoKarhu** on Porin keskustassa Yrjönkadun varrella sijaitseva Cityconin omistama kauppakeskus, joka on avattu vuonna 1991. 

## Historia

IsoKarhun vanhin osa saneerattiin vuonna 1991 kiinteistöön, jossa alun perin toimi Osuusliike Kansan omistama tavaratalo Centrum. Vuonna 1973 valmistuneen tavaratalokiinteistön suunnitteli OTK:n arkkitehtiosaston arkkitehti Jouko Ylihannu. 

Keskuksen omistajat vaihtuivat useita kertoja 1990-luvulla, vuonna 1999 Citycon osti IsoKarhun Merita Kiinteistöt Oy:ltä.

Vuosina 2001–2004 IsoKarhu laajeni koko korttelin käsittäväksi. Aluksi kauppakeskuksen käyttöön saneerattiin Centrumin jatkoksi vuonna 1978 valmistunut Porin markkinatalon kiinteistö, jonka on suunnitellut arkkitehti Osmo Solansuu. Laajennus otettiin käyttöön lokakuussa 2001. 

Vuonna 2004 rakennettiin viimeinen laajennusosa Liisankadun ja Isolinnankadun kulmatontille. Samassa yhteydessä valmistui IsoKarhun ja viereisessä korttelissa sijaitsevan Sokos-tavaratalon parkkitasanteet yhdistävä ajo- ja kävelysilta. 

Kesällä 2017 Citycon kertoi avaavansa IsoKarhussa seuraavana talvena Suomen kolmannen Irti Maasta – kiipeily- ja seikkailupuiston.

Marraskuussa 2018 Citycon kertoi suunnittelevansa, että Isokarhun katutasossa olisi liiketiloja, mutta muihin kerroksiin voisi tulla esimerkiksi asuntoja tai hotellitilaa. Isokarhun pysäköintialueen päällä taas voisi tulevaisuudessa olla jopa tornitaloja.

## Liikkeet
Vuonna 2018 kauppakeskuksessa oli yli 40 erikoisliikettä, joista merkittävimmät olivat H&M, Intersport, KappAhl, Gina Tricot ja Burger King.

## Lähteet

## Aiheesta muualla
Mesosfääri

**Mesosfääri** on ilmakehän kerros stratosfäärin ja termosfäärin välissä. Se alkaa 50 kilometrin korkeudesta ja jatkuu 80–100 kilometriin. Mesosfääri on ilmakehän kylmin kerros: lämpötila laskee ylöspäin mentäessä niin että kerroksen ylärajalla mesopaussissa lämpötila on noin –100&nbsp;°C. Ilmanpaine mesopaussissa on vain 0,001 prosenttia maanpinnan ilmanpaineesta.

Avaruudesta tulevat meteorit törmäävät tavallisesti mesosfäärissä ilmakehään ja hajoavat näkyen tähdenlentoina. Mesosfäärissä esiintyy valaisevia yöpilviä.

## Lähteet
Toive Aartolahti

**Toive Yrjö Aleksi Aartolahti** (s. 6. lokakuuta 1934 Ruovesi) on suomalainen maantieteilijä, Helsingin yliopiston pitkäaikainen luonnonmaantieteen professori vuosina 1976&ndash;1998, useiden koulukirjojen tekijä ja ylioppilastutkintolautakunnan jäsen.

Aartolahti valmistui filosofian kandidaatiksi vuonna 1959 ja lisensiaatiksi vuonna 1962 sekä väitteli filosofian tohtoriksi vuonna 1965. Hän toimi assistenttina Helsingin yliopiston maantieteen laitoksella vuosina 1960–1967, virkaatekevänä luonnonmaantieteen apulaisprofessorina vuosina 1967–1968, apulaisprofessorina vuosina 1968–1976 sekä professorina vuosina 1976–1998.

Tieteellisessä työssään Aartolahti on keskittynyt etenkin Suomen geomorfologian erityiskysymyksiin tutkimusaiheinaan muun muassa jäätikkösyntyinen korkokuva, tuulen ja aallokon aikaansaamat pinnanmuodot, jokilaaksojen kehitys ja periglasiaaliset ilmiöt. Hän on julkaissut yli 50 tutkimusta luonnonmaantieteen alalta sekä toimittanut useita maantieteen oppikirjoja peruskoulua ja lukiota varten.

Aartolahti on ollut Suomalaisen Tiedeakatemian jäsen vuodesta 1973.
 
## Julkaisuja
* Oberflächenformen von Hochmooren und ihre Entwicklung in Südwest-Häme und Nord-Satakunta (1965)
* Die Geomorphologie des Gebiets von Tammela, Süd Finnland (1968)
* On deglaciation in southern and western Finland (1972)
* Morphology, vegetation and development of Rokuanvaara, an esker and dune complex in Finland (1973)
* The morphology and development of the river valleys in southwestern Finland (1975)

## Lähteet

## Aiheesta muualla
*Toive Aartolahti - kirjallinen tuotanto 1965-1997 *WEB.DOC* 1/1998, Helsingin yliopiston maantieteen laitos (arkistoitu versio).
US Créteil-Lusitanos

**US Créteil-Lusitanos** on ranskalainen jalkapalloseura, joka on perustettu vuonna 1936 Pariisin eteläpuolisessa esikaupungissa Créteilissä.

## Meriitit

* National: 2013

## Aiheesta muualla

* Joukkueen viralliset sivut
Pombal

**Pombal** on Portugalin kaupunki Leirian piirissä Centron hallintoalueella. Pombalin kunnan pinta-ala on noin 626 neliökilometriä ja väkiluku 52&nbsp;573 (vuonna 2024). Kunnan väestötiheys on siten 84 asukasta neliökilometrillä.

Pombalin pormestari on Pedro Alexandre Antunes Faustino Pimpão dos Santos. Kunnan juhlapäivä on 11. marraskuuta. Kaupunki Pombalista tuli vuonna 1991.

## Lähteet

## Aiheesta muualla

*Kaupungin internetsivut
Mesosfääri (Maan vaippa)

**Mesosfääri** on Maan vaipan alempi kerros.

Astenosfäärin, suhteellisen sulan kerroksen, alla oleva mesosfääri on kiinteää, hyvin kuumaa ainetta. Mesosfäärin alla on Maan ydin, jonka ulompi osa on sulaa rautaa, ja sisempi osa kiinteää rautaa.

Litosfääri, astenosfääri, mesosfääri ja ydin ovat Maan *mekaanisten* ominaisuuksien mukaan määritellyt kerrokset.

## Lähteet

* ''mesosfääri -määritelmä'' Massachusetts Institute of Technology  
* ''mesosfääri -määritelmä'' www.universe-review.ca
Modulien suora summa

**Modulien suora summa** on abstraktissa algebrassa konstruktio, joka yhdistää moduleita uusiksi isommiksi moduleiksi. Tässä mielessä modulien suora summa on "yleisin" moduli, joka sisältää annetut modulit alimoduleinaan. Suoraa summaa merkitään ympyrällä, jonka sisällä on plus-merkki: \oplus.

Tunnetuin esimerkki konstruktiosta saadaan, kun tarkastellaan vektoriavaruuksia (moduleita, jonka kerroinrengas on kunta) ja Abelin ryhmiä (moduleita, jonka kerroinrengas on \mathbb{Z} eli kokonaisluvut.) Konstruktio voidaan myös laajentaa koskemaan Banachin avaruuksia ja Hilbertin avaruuksia.
Sulku

**Sulku** on vesiväylillä käytettävä laite, jonka avulla vesiliikennettä nostetaan tai lasketaan kahden eri korkeudella olevan vesistön välillä. Sulkuja käytetään sekä kanavissa että joissa. Sulkuja käytetään myös vesistöjen vedenpinnan säännöstelyyn sekä uiton kulkureitteinä.

Sulku koostuu tavallisesti sivuseinämistä ja kahdesta sulkuportista: ylä- ja alaportista. 

## Toiminta
Aluksen kulkiessa korkeammasta vedentasosta alempaan se saapuu yläportin läpi sulkuun. Yläportti suljetaan, ja portin sulkeuduttua vedenpintaa lasketaan sulun sisällä. Kun vedenpinta on alemman vedenpinnan tasolla, alaportti avataan, ja alus voi poistua sulusta.

Vedenpintaa sulussa säädellään joko portissa olevien pienempien juoksutusporttien kautta, sulun seinämissä olevien juoksutuskanavien kautta tai avaamalla ja sulkemalla itse sulkuportteja.

## Aiheesta muualla

* Merenkulkulaitos - Suomen sulkukanavat
Kappeli

**Kappeli** eli **sivukirkko** on historiallisesti tarkoittanut kahta eri asiaa. Sillä on tarkoitettu sekä kappeliseurakunnan pienehköä kirkkorakennusta että kristillisiä toimituksia varten suunniteltua pientä tilaa. Hautausmaalla olevaa hautaan siunaamisiin käytettävää rakennusta kutsutaan siunauskappeliksi.

Suurissa kirkoissa on perinteisesti ollut sivukappeli, tai useita kappeleita, joissa on voitu pitää rukoushetkiä tai muita pyhiä toimituksia. Samankaltaisia pieniä hiljentymis- tai toimituskappeleita on myös nykyaikaisten kirkkorakennusten yhteydessä. Saman tyylin mukaisia kappeleita on rakennettu myös leirikeskuksiin, kauppakeskuksiin sekä matkailukohteisiin.

Suurissa sairaaloissa on yleensä patologian osaston yhteydessä kappeli eli muistohuone, jossa arkkuun puettu vainaja voidaan näyttää omaisille. Ortodoksit toimittavat arkkuun pukemisen yleensä tällaisessa tilassa ja pukemisessa avustava pappi toimittaa työn päätyttyä muistopalveluksen.

Erillisten kappelirakennusten yleinen sijainti on kylä tai lähiö, kappeliseurakunta tai hautausmaa.

## Kuvia

Tiedosto:Wik 8 police - stare miasto, kaplica gotycka.jpg|1400-luvulta peräisin oleva kappeli Policessa, Puolassa.
Tiedosto:Turvey Abbey, chapel interior - geograph.org.uk - 1199808.jpg|Turvey Abbeyn kappelin sisätilaa Englannissa.
Tiedosto:Vihtijärvi kappeli.jpg|Vihtijärven kappeli.
Tiedosto:MIT_Chapel,_Cambridge,_Massachusetts_-_interior.JPG|MIT:n tunnustukseton kappeli, Eero Saarinen 1956.
Tiedosto:Rothko_chapel_interior.jpg|Rothko Chapel Houstonissa.


## Katso myös
* Rukoushuone
* Sakraalitila
* Seurakuntatalo
* Tsasouna
* Hautakappeli
* Kappeliseurakunta

## Lähteet

## Aiheesta muualla
Halland (täsmennyssivu)

**Halland** voi tarkoittaa:
*Hallandin lääniä
* Hallandin maakuntaa Ruotsissa
*Laivaa nimeltään Halland (myöhemmin niminä Bore II, Seagull, Aura ja Saattaja Aura II)
;Ruotsin merivoimat
*Halland-luokka, hävittäjäluokka
*HMS Halland (1682), 56-tykkinen linjalaiva
*HMS Halland (1749), kaleeri
*HMS Halland (J18), Halland-luokan hävittäjä
*HMS Halland (Hnd), Gotland-luokan sukellusvene.
Michael Williams

**Michael Williams** (9. heinäkuuta 1935 Liverpool, Englanti – 11. tammikuuta 2001 Hampstead, Lontoo, Englanti) oli brittiläinen näyttelijä. Hän on näytellyt muun muassa elokuvassa *[[Teetä Mussolinin kanssa]]* (1999) roolinaan Britannian Italian-konsuli Witham. Williams meni naimisiin näyttelijä Judi Denchin kanssa 1971. Heillä oli yksi tytär. Williams kuoli keuhkosyöpään 65-vuotiaana.

## Lähteet

## Aiheesta muualla
*
Janne Hänninen

**Janne Hänninen** (s. 16. elokuuta 1975 Outokumpu) on suomalainen pikaluisteluvalmentaja ja entinen pikaluistelija. 

Hännisen paras arvokisasijoitus on 1&nbsp;000 metriltä neljäs sija matkakohtaisista MM-kisoista vuodelta 2003, jolloin hän jäi mitalista vain seitsemän sadasosasekunnin päähän. Olympialaisiin Hänninen osallistui kolmesti. Naganossa 1998 hän sijoittui 500 metrillä 18:nneksi ja 1&nbsp;000 metrillä 21:nneksi. Salt Lake Cityssä 2002 hän sijoittui 1&nbsp;000 metrillä kymmenenneksi Suomen-ennätyksellä 1.08,45, 1&nbsp;500 metrillä 13:nneksi Suomen-ennätyksellä 1.46,04 ja 500 metrillä 15:nneksi. Torinossa 2006 hän oli 500 metrillä 15:s ja 1&nbsp;000 metrillä 25:s.

Hännisen 1&nbsp;000 metrin ennätys 1.08,45 on yhä marraskuussa 2017 Suomen kaikkien aikojen tilastossa kolmannella sijalla. Hänen 500 metrin ennätyksensä 35,00 riittää Suomen tilastossa neljänteen sijaan.

Monien muiden pikaluistelijoiden tavoin Hänninen on kilpaillut myös ratapyöräilyssä ja saavuttanut useita Suomen-mestaruuksiakin. Janne Hännisen isä Seppo Hänninen on myös menestynyt pikaluistelija.

Hänninen lopetti uransa kevääseen 2006, kun olympiakisat olivat tuottaneet pettymyksen. Heinäkuussa samana vuonna Suomen Luisteluliitto nimitti hänet uudeksi päävalmentajaksi. Hänninen toimi Suomen maajoukkueen päävalmentajana vuoteen 2010 asti. Vuosina 2010–2013 hän toimi Norjan sprinttipikaluistelumaajoukkueen valmentajana. Toukokuussa 2015 Hänninen aloitti Suomen Luisteluliiton urheilutoimenjohtajana. Elokuussa 2025 Hänninen aloitti Suomen Olympiakomitean huippu-urheilujohtajana.

## Henkilökohtaiset ennätykset
* 500 metriä 35,00 (1. joulukuuta 2001 Salt Lake Cityssä)
* 1 000 metriä 1.08,45 (16. helmikuuta 2002 Salt Lake Cityssä)
* 1 500 metriä 1.46,04 (19. helmikuuta 2002 Salt Lake Cityssä)

## Lähteet

## Aiheesta muualla
* Hänninen SkateResults.com-sivustolla
Lamego

**Lamego** on kaupunki Portugalin pohjoisosassa. Sen asukasluku on noin 26&nbsp;700. Kaupunki sijaitsee Viseun piirissä.

## Lähteet

## Aiheesta muualla

*Lamego
Piiloleikki

**Piiloleikki** eli *piilosilla olo* tai *kuurupiilo* on suosittu lasten leikki, jossa tarkoituksena on etsiä lähiympäristöön tai -maastoon piiloutuneita leikkijöitä.

## Säännöt
Yksi leikkijöistä valitaan *etsijäksi*. Leikin ensimmäisen kierroksen valinta tapahtuu yleensä lorun, arvonnan tai lyhyen kilpajuoksun avulla. Etsijäksi valittu jää odottamaan ennalta sovittuun paikkaan samalla, kun muut leikkijät etsivät piilopaikan. Jokaisen on piilouduttava eri paikkaan. Etsijä laskee sovittuun lukuun asti ja sen jälkeen lähtee etsimään muita. Jos joku löytää toisen henkilön, hän sanoo esimerkiksi "Kari nähty!".
Se pelaaja, joka löydetään ensimmäisenä, on seuraava etsijä.

## Katso myös
* Hippa
* Kirkonrotta
* Kymmenen tikkua laudalla
Alan Hollinghurst

**Alan Hollinghurst** (s. 26. toukokuuta 1954) on brittiläinen kirjailija. Hänen kirjansa *The Line of Beauty* voitti Booker-palkinnon vuonna 2004. BBC teki romaanin pohjalta kolmiosaisen tv-sarjan, jonka on näyttänyt Suomessa Yle TV1 nimellä *Luvaton leikki.*

## Bibliografia
* *Isherwood is at Santa Monica*, 1975 
* *Confidential Chats with Boys*, 1982 
* *The Swimming Pool Library*, 1988  
* *The Folding Star*, 1994 
* *The Spell*, 1998 
* *The Line of Beauty*, 2004
* 
* *The Sparsholt Affair*, 2017
* *Our Evenings*, 2024

## Lähteet
Roddy McDowall

**Roderick Andrew Anthony Jude McDowall** (17. syyskuuta 1928 &ndash; 3. lokakuuta 1998) oli brittiläissyntyinen, yhdysvaltalainen näyttelijä.

McDowall oli tunnettu lapsitähti Englannissa ennen kuin hänet evakuoitiin Yhdysvaltoihin toisen maailmansodan alla. 1940-luvulla hän oli Hollywoodin tunnetuimpia lapsitähtiä, tämän aikakauden tunnetuin rooli hänellä oli ensimmäisessä Lassie-elokuvassa Lassie palaa kotiin.

Aikuisiässä McDowall tuli tunnetuksi muun muassa *[[Apinoiden planeetta (vuoden 1968 elokuva)|Apinoiden planeetta]]* -elokuvien Corneliuksena. Hän myös näytteli murhaajan osaa Columbon televisioelokuvassa *Short Fuse* (*Paukkusikareja*).

## Filmografiaa
* Ystäväni Flicka (1943)
* Lassie palaa kotiin (1944)
* Kleopatra (1963)
* Apinoiden planeetta (1968)
* Paluu Apinoiden planeetalle (1969) (sivurooli)
* Pako apinoiden planeetalta (1971)
* Apinoiden planeetan valloitus (1972)
* Taistelu apinoiden planeetasta (1973)
* Rikos auringon alla (1981)
* Kauhun yö (1985)
14,5×114 mm

**14,5×114 mm:n kaliiperi** on konekivääreissä ja raskaissa kivääreissä käytettävä kaliiperi. Sitä käytti Neuvostoliitto, nyky-Venäjä ja muut maat. 

Se alun perin kehitettiin PTRS ja PTRD panssarintorjuntakivääreille, mutta myöhemmin peruskaliiperina KPY -raskailla konekivääreillä, josta myöhemmin kehittyi ZPU-1,2 ja 4 ilmatorjunta-aseiden kaliiperi.

## Ominaisuudet

* Kaliiperi: 14,5 mm
* Kokonaispituus: 155,8 mm
* Tyypillinen lähtönopeus: 976 m/s
* Tyypillinen lähtöenergia: 30&nbsp;675 J

## Aiheesta muualla
*http://www.pkymasehist.fi/pstkivaarit.html
Koskikeskus (kauppakeskus)

**Koskikeskus** on kauppakeskus Tampereen Kyttälässä Hatanpään valtatien varressa Sokos Hotel Ilveksen naapurissa. 

## Historia

Koskikeskus avattiin maaliskuussa 1988, jolloin se oli Suomen suurin kauppakeskus. Kauppakeskus ja sen vieressä oleva hotelli Ilves rakennettiin vanhan Verkatehtaan paikalle.

Alkuvuosina Polar-rakennusyhtiöiden rakennuttamassa keskuksessa oli sisävesiputouksia ja asiakkaat saattoivat pelata kesäisin tennistä kahdella katolle rakennetulla ulkokentällä. Liikkeitä keskuksessa oli noin sata. Arkkitehtuuriin kuuluivat muun muassa erilaiset kujat kolmannessa kerroksessa. Sittemmin Pyörrekuja ja muut kiertoväylät antoivat tilaa uusille liiketiloille. 

Vuonna 2003 Citycon Oyj osti Koskikeskuksen Polar-yhtiöiltä.

Koskikeskus kunnostettiin osittain vuosina 2005–2006 ja kattavampi remontti alkoi keväällä 2011 ja valmistui marraskuussa 2012. Remontin yhteydessä uusittiin kaikki Cityconin omistamat vähittäiskauppatilat, julkisivut, sisäänkäynnit ja jäähdytysjärjestelmä. Uusi jäähdytysjärjestelmä saa energiansa vieressä virtaavasta Tammerkoskesta. Kaikki liikkeet olivat avoinna remontin ajan. Citycon investoi remonttiin noin 38 miljoonaa euroa.

Vuonna 2018 Koskikeskuksen katolle rakennettiin Suomen suurin led-näyttö. Kahdeksankulmaisen "Kruunun" pinta-ala on 144 neliömetriä ja se painaa 2 390 kiloa.

Toukokuussa 2019 Koskikeskus kutsui kauppakeskuksessa paljon oleskelevia teini-ikäisiä ideoimaan yhteisiä sääntöjä Nuorten palvelun järjestämään työpajaan. Säännöt ovat kaikkien nähtävillä kauppakeskuksen infokioskeissa.

## Koskikeskuksen liikkeet
Koskikeskuksessa on vajaa sata liikettä neljässä maanpäällisessä kerroksessa sekä pohjakerroksissa. Neljännessä kerroksessa on lähinnä terveyspalveluita. Koskikeskuksessa on myös laaja pysäköintihalli. Pohjakerroksessa on Finnkinon elokuvateatteri Cine Atlas. Koskikeskuksessa on runsas ravintolatarjonta. Koskikeskuksessa toimii 89 eri alojen liikettä;
* 15 ravintola- ja kahvilaliikettä, esimerkiksi Arnolds ja Taco Bell
* 12 kauneus- ja terveysalojen erikoisliikettä, esimerkiksi Body Shop
* 7 kodintarvike- ja sisustusliikettä, esimerkiksi Pentik
* 31 muoti- ja pukeutumisliikettä, esimerkiksi Kookenkä, Dressmann ja Lindex
* 3 päivittäistavaraliikettä, eli Tokmanni, M-Market ja R-kioski
* 8 vapaa-ajan- ja urheiluliikettä, esimerkiksi Stadium ja Intersport
* 8 muuta erikoisliikettä
* Finnkinon toinen Tampereen elokuvateatteri Cine Atlas

## Kuvagalleria

Koskikeskus shopping centre1.jpg|Koskikeskuksen Sorinportti eli silloinen Ahtojääntorin sisäänkäynti Tampereella kesällä 2006 ennen peruskorjausta.
Koskikeskus-peruskorjattu.jpg|Koskikeskuksen Sorinportin eli Linja-autoaseman puoleinen sisäänkäynti. Kuva keväältä 2013.


## Lähteet

## Aiheesta muualla

* Kauppakeskuksen kotisivut
Møn

**Møn**, **Møen** on saari ja entinen kunta eteläisessä Tanskassa Sjællandin alueella. 1. tammikuuta 2007 alkaen Mønin kunta lakkautettiin osana Tanskan kuntauudistusta. Se yhdistettiin Langebækin, Præstøn ja Vordingborgin kuntien kanssa laajemmaksi Vordingborgin kunnaksi. Mønin saaren lisäksi Mønin aiempaan kuntaan kuuluivat Nyordin, Bogøn, Farøn ja Lindholmin saaret.

Itäosassa on jyrkkiä mereen laskeutuvia liitukivikallioita, esimerkiksi Møns Klint (7 km pitkä, enimmillään 128 m korkea). Ainoa kaupunki on Stege. Saarelta on 744 metrin mittainen Dronning Alexandrines Bro -silta Ulvsundin yli Sjællandiin. Mønin korkein kohta on 143 metriä korkea Aborrebjerg.

Koko saari on Unescon biosfäärinsuojelualue, ja Møns Klint maailmanperintökohde vuodesta 2025.

## Lähteet

## Aiheesta muualla
Limingan rautatieasema

**Limingan rautatieasema** (, ) on Suomen rataverkon liikennepaikka Pohjanmaan radalla Pohjois-Pohjanmaalla. Asema sijaitsee Limingan kuntakeskuksessa, noin 24 kilometrin päässä Oulun rautatieasemalta etelään. Vuonna 1884 rakennettu asemarakennus on suojelukohde.

Miehitys Limingan rautatieasemalla lopetettiin 27. syyskuuta 1987, jolloin liikennepaikan toiminnot siirtyivät hoidettavaksi kaukokäytöllä Oulusta käsin. Henkilö- ja tavaraliikenne lopetettiin 27. toukokuuta 1990.

Nykyisin Limingan liikennepaikka palvelee ainoastaan kohtauspaikkana. Liikennepaikalla ei ole ollenkaan henkilö- eikä tavaraliikennettä. Ratapihalla on pääraiteen itäpuolella kaksi läpiajettavaa sivuraidetta. Näiden lisäksi on neljäs puolipitkä sivuraide, joka palvelee nykyisin lähes yksinomaan ratatyökoneiden säilytyspaikkana.

Matkustajaliikenne Limingan liikennepaikalle saattaa alkaa uudelleen, koska Oulun ja Limingan välille suunnitellaan kaksoisraidetta lähiliikennettä varten. Hankkeen pitäisi toteutua vuoden 2020 jälkeen.

## Asemarakennus
Asemarakennus on rakennettu Valtionrautateiden rakennussuunnittelijan Knut Nylanderin laatimien piirustusten mukaan  ja se on otettu käyttöön vuonna 1886 osuuden Kokkola–Oulu valmistuessa. Asemaan on rakennettu laajennusosa vuonna 1920.

Valtionrautatiet myi asemarakennuksen vuonna 1987. Rakennus muutettiin asuin- ja liiketiloiksi 1988. Entisissä aseman odotus- ja liikenteenhoitotiloissa toimii nykyisin Limingan Asema Pub -niminen baari. Osa rakennuksesta on asuntona. Muutossuunnitelmat laati arkkitehtitoimisto Veli Ojanperä. Uudet omistajat saivat rautatieaseman onnistuneesta käyttötarkoituksen muutoksesta Oulun läänin rakennussuojelupalkinnon vuonna 1990.

Asemarakennus vaurioitui tulipalossa aamulla 15. syyskuuta 2007. Rakennuksen ulkopuolelta alkunsa saanut tulipalo levisi myös rakennuksen ratapihan puoleiselle seinälle, ja junaliikenne jouduttiin keskeyttämään noin tunniksi, sillä sähköradan virransyöttö oli katkaistava sammutustyön ajaksi. Sammutustöissä palokunta joutui myös purkamaan rakennuksen rossipohjaa päästäkseen käsiksi palopesäkkeisiin.

## Lähteet
Bifurkaatio (kaaosteoria)

**Bifurkaatio** (myös kahdentuminen) tarkoittaa kaaosteoriassa järjestelmän käyttäytymisen haarautumista äkillisesti kahdeksi, usein erilliseksi, haaraksi.

Eräissä systeemeissä responssi voi muuttua kahdeksi vaihtoehdoksi, mikäli systeemin syötettä muutetaan vähän. Kaoottisissa systeemeissä tämä voi tapahtua ennalta-arvaamattomassa funktion pisteessä. Bifurkaatio on Mitchell Feigenbaumin esittelemä käsite, joka liittyy kaaosteoriaan. Bifurkaatio saattaa tapahtua missä tahansa järjestelmässä, jossa on monia toisiinsa vuorovaikuttavia osia.

Esimerkki matemaattisesta bifurkaatiosta on iteraatiokaava 
x_{n+1}=1-a\cdot x_n^2\,, jossa -1.
Eri a:n arvo vaikuttaa iteroinnin etenemiseen merkittävästi:
* 0 0=0 ja iterointi tuottaa arvoja 1, 0,5; 0,875 jne kunnes  saavutetaan arvo 0.73205
* 0,75 < a < 1,25, esimerkiksi arvolla 0,9 iterointi ryhtyy hyppimään arvojen 0,12522 ja 0,98589 välillä
* 1,25 < a < 1,368, esimerkiksi arvolla 1,3 iterointi hyppii arvojen 0.99971, -0,01495, 0,88359 ja -0,29925 välillä  
* 1,368 < a < 1,401, esimerkiksi arvolla 1,38 iterointi hyppii kymmenen arvon eri välillä
* 1,401 < a < 2, monilla a:n arvoilla iterointi käyttäytyy kaoottisesti
Jos piirretään tulokset siten, että vaaka-akselilla on suure a ja pystyakselilla iteraation lopputuloksena saadut arvot, niin saadaan oheisen kuvan kaltainen käyrä.
 
Bifurkaatio ei ole pelkästään matemaattinen käsite. Esimerkiksi lamppu, joka palaa himmeänä, alkaa vilkkua kirkkaan ja sammuneen tilan välillä, on kokenut bifurkaation. Seuraava bifurkaatio ajaa lampun vilkkumaan neljän eri kirkkauden välillä.
Voitaisiin rakentaa elektroninen laite, jossa lampun vilkkuminen riippuu siihen syötettävästä jännitteestä. Jännitteellä 1 lamppu ei vilku, jännitteellä 2 lamppu vilkkuu kahden tilan välillä ja jännitteellä 3 neljän tilan välillä ja jännitteellä 3,5 kahdeksan tilan välillä ja niin edelleen. Jos lampun vilkkumistiloja on ääretön määrä, se on ajautunut kaaokseen.
Bifurkaatiosta voidaan laatia kaavio, jossa näkyy lampun kirkkaus ja sisään syötettävä jännite, kun taas kaoottisesta systeemistä tätä ei voida helposti tehdä.

## Katso myös
*Kompleksisuusteoria

## Lähteet
* 

### Viitteet

## Aiheesta muualla
Turun suuralueet

**[[Turku|Turun]]** kaupunki on jaettu yhdeksään suuralueeseen eli palvelualueeseen, jotka puolestaan on jaettu 87 kaupunginosaan. Suuraluejako ei aina seuraa kaupunginosien rajoja.

Seuraavassa on lueteltu Turun tilastollisessa jaotuksessa vuoden 2004 loppuun asti käytössä olleet suuralueet sekä uudet suuralueet, jotka otettiin käyttöön vuoden 2005 alusta lähtien.

## Vanhat suuralueet
#Keskusta
#Hirvensalo-Kakskerta
#Uittamo-Skanssi
#Itäharju-Varissuo
#Koroinen
#Tampereentie
#Kuninkoja
#Naantalintie
#Maaria-Paattinen

## Uudet suuralueet
#Keskusta
#Hirvensalo-Kakskerta
#Skanssi-Uittamo
#Varissuo-Lauste
#Nummi-Halinen
#Runosmäki-Raunistula
#Länsikeskus
#Pansio-Jyrkkälä
#Maaria-Paattinen

## Lähteet
Kinahmo

**Kinahmo** on kylä Polvijärvellä Pohjois-Karjalassa. Kylä sijaitsee Höytiäisen niemessä noin 15 kilometriä Polvijärven kirkonkylästä itään. Maisemaltaan avara Kinahmo syntyi nykymuodossaan, kun järvenlaskun myötä Höytiäisen vesiä purkautui Saimaan vesistöön vuonna 1859. Samalla paljastui laajat alueet viljelykelpoista tasamaata.  Vakituisia asukkaita on 300–400; kesäasukkaat kaksinkertaistavat väkimäärän.

## Historia
Alkujaan Kontiolahden kuntaan kuulunut asutus sijaitsi Höytiäisen saarella (Kinahmosaari 1799). Asiakirjoissa asutus oli mainittu nimellä *Kinama By* (1645), *Kinamo by* (1646), *Kinnamo By* (1647), *Kijnama* (1651). Kylän maisema muuttui ratkaisevasti, kun Höytiäisen vedet karkasivat vuonna 1859 Paskonpohjan kautta Pyhäselkään. Kinahmosaaresta kasvoi niemi Höytiäisen länsirantaan. Viljelykelpoista tasaista maata paljastui runsaasti, useamman kylän tarpeisiin. Kinahmossa onkin kaksi maarekisterikylää; vanhat maat ovat Kinahmoa ja kaikki vesijättömaat Kaijanlahtea.

Höytiäisen niemeä ympäröivät vedet, ja niinpä Kinahmossa on runsaasti rantoja, kylän yleinen uimaranta ja Polvijärven evankelisluterilaisen seurakunnan leirikeskus. Vapaa-ajan asuntoja on sijoitettu Koronniemen hiekkaisille rannoille. Kesäasuntoja on myös Martikkalanniemessä, Piipunniemessä ja Murtojängässä, Sorpanniemellä, Jängänniemessä ja Ruopansaaressa, Pitkässäluodossa, Kirkkoniemessä sekä saarissa ja muillakin rannoilla.

## Matkailu ja elinkeinot
Maatalouden rinnalle on viime vuosikymmenien aikana syntynyt muuta elinkeino- ja pienyritystoimintaa, muun muassa auto- ja konekorjaamoista ateria- ja metsäpalveluihin. Matkailijalle Kinahmo tarjoaa maaseutumaisemia, peltoaukeita, metsiä, soita, harjuja ja hiekkakankaita sekä puhtaita vesistöjä. Puhtaassa luonnossa on runsaat sieni-, marja- ja metsästysalueet.

Kinahmossa toimi koulu vuodesta 1904 lähtien. Uudempi punatiilinen, yksikerroksinen koulurakennus Lavalammentiellä oli rakennettu vuonna 1965. Polvijärven kunnanvaltuuston päätöksellä Kinahmon koulu suljettin syksyllä 2015. Edellisenä lukuvuonna koulua kävi 17 oppilasta.

## Kesäteatteri

Kinahmossa toimii perinteikäs kesäteatteri. Vuonna 1976 perustettu harrastajateatteri toimii Kinahmon vanhan koulun, nykyisen Kinahmon kulttuuritalon pihapiirissä. Teatterin ohjaajana toimii Päivi Voutilainen, ja ennen häntä monivuotiset ohjaajat Pasi Hirvonen ja Martti Lappalainen.

## Lähteet

## Kirjallisuutta
* Unto Martikainen: Kansanopetus Kinahmossa 1904-2014. Kinahmon koulun 110-vuotishistoriikki. Polvijärven kunta 2014. 

## Aiheesta muualla
*Kinahmon kyläsivut 
*Lasse Laitinen (28.1.2014) Kinahmon Pyllistys elvytti erikoisen urheilulajin – jääpesäpallo! (yle.fi)
*Honkapirtin kotisivut 
*Kinahmon kulttuuritalo 
*Kinahmon teatterin kotisivut
Katastrofiteoria

**Katastrofiteoria** on äkillisiä muutoksia käsittelevä matemaattinen teoria.
Jokin järjestelmä voi vaihtaa äkkiä tilaansa, usein katastrofaalisesti.
Esimerkiksi, kun maankuoren laatat hankaavat toisiaan hyvin voimakkaasti, jännitys voi vapautua maanjäristyksenä. Katastrofiteoria kuvaa järjestelmiä matemaattisesti ja etsii raja-arvoja, joilla katastrofi tapahtuu. Esimerkiksi tietty lumen paksuus x saa lumen vyörymään.
Katastrofiteoria on systeemiteorian bifurkaatio­teorian haara ja geometrian singulariteettiteorian erikoistapaus.
Keskusta (Turku)

**Turun Keskusta** () sijaitsee Aurajoen suulla. Se käsittää kaupungin liikekeskustan ja joitakin keskeisiä asuinalueita. Tässä artikkelissa Keskustalla tarkoitetaan tilastollisen aluejaotuksen mukaista suuraluetta 1.

Keskusta on Turun suurin suuralue: sen väkiluku on 54 490 (31.12.2016). 7,0&nbsp;% suuralueen väestöstä on alle 15-vuotiaita ja 21,0&nbsp;% on vähintään 65-vuotiaita. 86,6&nbsp;% asukkaista puhuu äidinkielenään suomea, 8,9&nbsp;% ruotsia ja 4,4&nbsp;% muita kieliä.

## Kaupunginosat

Keskustan suuralueeseen kuuluvat kokonaan ruutukaava-alueen yhdeksän kaupunginosaa. Lisäksi siihen kuuluu osittain joitakin muita kaupunginosia. Osa kaupunginosista on jaettu keskustan ja jonkin muun suuralueen kesken. Suuralueen nykyiset rajat ovat vuodelta 2005.

* I kaupunginosa
* II kaupunginosa
* III kaupunginosa
* IV kaupunginosa - Martti *(Martins)*
* V kaupunginosa - Itäranta *(Öststranden)*
* VI kaupunginosa
* VII kaupunginosa
* VIII kaupunginosa - Port Arthur
* IX kaupunginosa - Länsiranta *(Väststranden)*

* Iso-Heikkilä *(Storheikkilä)*
* Korppolaismäki *(Korppolaisbacken)*
* Kupittaa *(Kuppis)*
* Kurjenmäki *(Tranbacken)*
* Mäntymäki *(Tallbacka)*
* Nummi *(Nummisbacken)*
* Pihlajaniemi*(Rönnudden)*
* Ruissalo *(Runsala)*
* Satama *(Åbo hamn)*
* Vähäheikkilä *(Lillheikkilä)*

## Katso myös
*Turun kaupunginosat
*Turun suuralueet

## Lähteet

## Aiheesta muualla
Hao

**Hao** on atolli Ranskan Polynesiassa. Se sijaitsee Tuamotun saariryhmässä. Atollin muodon takia ranskalainen tutkimusmatkailija Louis Antoine de Bougainville nimitti sitä "harppusaareksi". Hao sijaitsee noin 920 kilometriä Tahitilta itään. Atollin tärkein kylä on Otepa. Atollilla oli 1&nbsp;027 asukasta vuoden 2017 väestönlaskennassa, ja sen pinta-ala on 47 neliökilometriä.

## Lähteet

## Aiheesta muualla
Adele (täsmennyssivu)

**Adele** voi viitata seuraaviin asioihin:

* adele, läntisessä Afrikassa puhuttava nigeriläis-kongolainen kieli
* adele, topologinen rakenne
* Adele, naisen etunimi
* Adele, englantilainen soul- ja jazzlaulaja
* Ádele, kylä Kreetan saarella Kreikassa
* 812 Adele, asteroidi.